รังสรรค์ ธนะพรพันธุ์

ศาสตราจารย์ รังสรรค์ ธนะพรพันธุ์ (เกิด 14 กันยายน พ.ศ. 2489) เมธีวิจัยอาวุโส สำนักงานกองทุนสนับสนุนการวิจัย (สกว.) และนักวิจัยดีเด่นแห่งชาติ สาขาเศรษฐศาสตร์ สำนักงานคณะกรรมการวิจัยแห่งชาติ ศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์

**ประวัติ**
ศาสตราจารย์ รังสรรค์ ธนะพรพันธุ์ เกิดวันที่ 14 กันยายน พ.ศ. 2489 สำเร็จการศึกษาระดับมัธยมศึกษาจากโรงเรียนวัดบวรนิเวศ โดยได้รับทุนพระศาสนโสภณ จากวัดบวรนิเวศ จากนั้นเข้าศึกษาต่อที่ คณะเศรษฐศาสตร์ มหาวิทยาลัยธรรมศาสตร์ โดยได้รับทุนภูมิพล และสำเร็จการศึกษาในระดับปริญญาตรี ด้วยคะแนนระดับ "เกียรตินิยมดีมาก" จากนั้นไปศึกษาต่อที่ระดับปริญญาตรีและปริญญาโท ณ มหาวิทยาลัยเคมบริดจ์ สาขาการเงินสาธารณะ หลังจากสำเร็จการศึกษา ศ.รังสรรค์ ธนะพรพันธุ์ กลับมาเป็นอาจารย์ประจำที่คณะเศรษฐศาสตร์ มหาวิทยาลัยธรรมศาสตร์ ตั้งแต่ พ.ศ. 2511 จนถึงปัจจุบัน และได้รับพระบรมราชโองการโปรดเกล้าฯ แต่งตั้งให้ดำรงตำแหน่งศาสตราจารย์ ในปี พ.ศ. 2544 มีความเชี่ยวชาญทางด้านเศรษฐศาสตร์การคลัง และเศรษฐศาสตร์การพัฒนา
นอกจากนี้ผลงานทางวิชาการทางด้านการวิจัยของ ศ.รังสรรค์ ธนะพรพันธ์ ยังมีความโดดเด่นจนสำนักงานกองทุนสนับสนุนการวิจัยเลือกให้เป็นเมธีวิจัยอาวุโส พ.ศ. 2539 และสำนักงานคณะกรรมการวิจัยแห่งชาติ เลือกให้ได้รับรางวัลนักวิจัยดีเด่นแห่งชาติ สาขาเศรษฐศาสตร์ ในปี พ.ศ. 2540 นอกจากงานด้านการสอนหนังสือและงานด้านการวิจัยแล้ว ศ.รังสรรค์ ธนะพรพันธ์ ยังมีความสามารถในการบริหาร โดยได้รับแต่งตั้งให้เป็นผู้บริหารหน่วยงานต่างๆในมหาวิทยาลัยธรรมศาสตร์หลายตำแหน่ง (โปรดดูรายละเอียดในหัวข้อ "ตำแหน่งงานบริหาร") นอกจากนี้ ศ.รังสรรค์ ธนะพรพันธุ์ ยังมีผลงานทางวิชาการออกสู่สังคมอย่างต่อเนื่อง ทั้งการเขียนหนังสือ การบรรยาย การแสดงปาฐกถา ฯลฯ

**การศึกษา**
ปริญญาโท 2519 - M.A.(Cantab.), Public Finance, Churchill College, Cambridge University, สหราชอาณาจักร
ปริญญาตรี 2515 - B.A. (Cantab.), Churchill College, Cambridge University
ปริญญาตรี 2511 - ศ.บ. (เกียรตินิยมดีมาก) คณะเศรษฐศาสตร์ มหาวิทยาลัยธรรมศาสตร์
มัธยมศึกษา 2506 - โรงเรียนวัดบวรนิเวศ

**การรับทุนการศึกษา**
พ.ศ. 2506 - ทุนพระศาสนโสภณ วัดบวรนิเวศ
พ.ศ. 2507 - 2510 - ทุนภูมิพล มหาวิทยาลัยธรรมศาสตร์
พ.ศ. 2512 - 2514 ทุนมหาวิทยาลัยธรรมศาสตร์ 

**การทำงาน**
พ.ศ. 2511 - 2550 - อาจารย์คณะเศรษฐศาสตร์ มหาวิทยาลัยธรรมศาสตร์
** พ.ศ. 2511 - อาจารย์
** พ.ศ. 2533 - ผู้ช่วยศาสตราจารย์
** พ.ศ. 2537 - รองศาสตราจารย์
** พ.ศ. 2544 - ศาสตราจารย์

**ตำแหน่งงานบริหาร**- พ.ศ. 2517 - ประธานคณะกรรมการห้องสมุดคณะเศรษฐศาสตร์ มหาวิทยาลัยธรรมศาสตร์
** พ.ศ. 2518  - ประธานคณะกรรมการปริญญาตรี คณะเศรษฐศาสตร์ มหาวิทยาลัยธรรมศาสตร์
** พ.ศ. 2519 - ผู้อำนวยการรับนักศึกษาเข้ามหาวิทยาลัยธรรมศาสตร์
** พ.ศ. 2523 - ประธานคณะกรรมการวางแผน คณะเศรษฐศาสตร์ มหาวิทยาลัยธรรมศาสตร์
** พ.ศ. 2524 - รองผู้อำนวยการสถาบันไทยคดีศึกษา มหาวิทยาลัยธรรมศาสตร์
** พ.ศ. 2525-2530 - ประธานคณะกรรมการส่งเสริมการสร้างตำรามหาวิทยาลัยธรรมศาสตร์
** พ.ศ. 2537-2538 - รองอธิการบดีฝ่ายพัฒนาและเทคโนโลยีมหาวิทยาลัยธรรมศาสตร์
** พ.ศ. 2540-2546 - ประธานสำนักพิมพ์มหาวิทยาลัยธรรมศาสตร์ 

**งานส่งเสริมงานวิชาการอื่นๆ**- พ.ศ. 2516-2519 - บรรณาธิการ วารสารธรรมศาสตร์
** พ.ศ. 2518-2519 - บรรณาธิการ วารสารสังคมศาสตร์ปริทัศน์ ฉบับวิชาการ 2519 คณะบรรณาธิการ วารสารเศรษฐศาสตร์
** พ.ศ. 2524 - คณะบรรณาธิการ วารสารธรรมศาสตร์ สมาคมเศรษฐศาสตร์แห่งประเทศไทย
** พ.ศ. 2526-2538 - บรรณาธิการ วารสารเศรษฐศาสตร์ธรรมศาสตร์
** พ.ศ. 2544 - คณะบรรณาธิการ วารสารเศรษฐศาสตร์ธรรมศาสตร์

**ผลงานวิชาการ**

**ตำราและหนังสือวิชาการ === 	- ทฤษฎีการภาษีอากร - ทัศนะทางการศึกษา - กลยุทธ์ในการแก้ปัญหาความยากจนในประเทศไทย - เศรษฐศาสตร์การคลัง ว่าด้วยการศึกษา - ภาษีดอกเบี้ยเงินฝากธนาคาร - ระบบเศรษฐกิจไทย : ลักษณะและปัญหา- ภาษีอากรในประวัติศาสตร์เศรษฐกิจไทย : คลังข้อมูล และบทสำรวจสถานะทางวิชาการ- เงินคงคลังในระบบเศรษฐกิจไทย - เศรษฐศาสตร์ว่าด้วยพรีเมี่ยมข้าว- กระบวนการกำหนดนโยบายเศรษฐกิจในประเทศไทย : บทวิเคราะห์เชิงประวัติศาสตร์เศรษฐกิจการเมือง พ.ศ. 2475 - 2530- สังคมเศรษฐกิจไทยในทศวรรษ 2550 : ยุทธศาสตร์การพัฒนาในกระแสโลกานุวัตร- นโยบายเสถียรภาพเศรษฐกิจในอนาคต - เศรษฐศาสตร์รัฐธรรมนูญ: บทวิเคราะห์รัฐธรรมนูญแห่งราชอาณาจักรไทย พ.ศ. 2540 

**หนังสือที่เขียนร่วมกับผู้อื่น**
 “เศรษฐศาสตร์ของชาวพุทธ” ใน ประเวศ วะสี และรังสรรค์ ธนะพรพันธุ์ สาธารณสุขกับพุทธธรรม และเศรษฐศาสตร์ของชาวพุทธ- เศรษฐศาสตร์จุลภาคเบื้องต้น : คลังข้อทดสอบโรงพิมพ์มหาวิทยาลัยธรรมศาสตร์ 2522- เศรษฐศาสตร์มหภาคเบื้องต้น : คลังข้อทดสอบสำนักพิมพ์มหาวิทยาลัยธรรมศาสตร์ 2524- การวางแผนและการจัดการหน่วยวิชาการ เขียนร่วมกับ สมหวัง พิธิยานุวัฒน์

**หนังสือที่เป็นบรรณาธิการ**
 เศรษฐกิจการเกษตร - สังคมกับเศรษฐกิจ - รักเมืองไทย เล่ม 1 (บรรณาธิการร่วมกับ สมบัติ จันทรวงศ์)- รักเมืองไทย เล่ม 2 (บรรณาธิการร่วมกับ ณรงค์ชัย อัครเศรณี)- ทฤษฎีการพึ่งพาและสังคมเศรษฐกิจไทย (บรรณาธิการร่วมกับ สมบูรณ์ ศิริประชัย)- ป๋วย อึ๊งภากรณ์ : ชีวิตงานและความหลัง- เสน่ห์ จามริก : รัฐศาสตร์กับการเมืองไทย (บรรณาธิการร่วมกับ อุกฤษณ์ ปทุมนันท์)- เศรษฐกิจไทย : บนเส้นทางแห่งสันติประชาธรรม (บรรณาธิการร่วมกับ นิพนธ์ พัวพงศกร)

**หนังสือคลังข้อมูล**
 มติสำคัญของคณะรัฐมนตรีว่าด้วยเศรษฐกิจยุครัฐบาลพลเอกชาติชาย ชุณหะวัณ (สิงหาคม 2531 - กุมภาพันธ์ 2534)- การเปลี่ยนแปลงกฎหมายและมาตรการการคลังยุครัฐบาลพลเอกชาติชาย ชุณหะวัณ (สิงหาคม 2531 - กุมภาพันธ์ 2534)- การเปลี่ยนแปลงกฎหมายและมาตรการการคลังยุครัฐบาลนายอานันท์ ปันยารชุน (มีนาคม 2534-พฤษภาคม 2535) 

**หนังสือกึ่งวิชาการ === 	- การศึกษา ทุนนิยม และโลกานุวัตร 

**หนังสือรวมบทความจากนิตยสารและหนังสือพิมพ์ === 	- อนิจลักษณะของเศรษฐกิจไทย - อนิจลักษณะของการเมืองไทย : เศรษฐศาสตร์วิเคราะห์ว่าด้วยการเมือง- อนิจลักษณะของสังคมไทย - เศรษฐกิจการเมืองยุครัฐบาลชวน หลีกภัย - เศรษฐกิจการคลังกับบทบาทรัฐบาลไทย- สังคมเศรษฐกิจโลก โครงสร้างและการเปลี่ยนแปลงบริษัทสื่อเสรีจำกัด 2540- ระเบียบเศรษฐกิจระหว่างประเทศกับสงครามการค้า- วิกฤติการณ์การเงินและเศรษฐกิจการเงินไทย- ถนนหนังสือ- คู่มือการเมืองไทย- กีฬาในระบบทุนวัฒนธรรม - สังคมเศรษฐกิจไทยหลังวิกฤติการณ์ปี 2540- ทุนวัฒนธรรม : วัฒนธรรมในระบบทุนนิยมโลก เล่มที่ 1 และ 2

**บทอภิปราย === 	- บทบาทและความเป็นอิสระของธนาคารแหงประเทศไทย (กองทุนศาสตราจารยจิตติ ติงศภัทิย์) - ป๋วย อึ๊งภากรณ์กับสังคมไทย

**ปาฐกถา**
 การแสดงปาฐกถาพิเศษป๋วย อึ๊งภากรณ์ ครั้งที่ 10 พ.ศ. 2550 เรื่อง "จารีตรัฐธรรมนูญไทยกับสันติประชาธรรม" date=2013-04-06  แสดง ณ คณะเศรษฐศาสตร์ มหาวิทยาลัยธรรมศาสตร์ (สนับสนุนการจัดทำ e-book โดย www.openbase.in.th)-  “เศรษฐกิจไทย พ.ศ. 2475-2490” ปาฐกถาปรีดี พนมยงค์ แสดง ณ หอประชุมเล็กมหาวิทยาลัยธรรมศาสตร์ เมื่อวันที่8 พฤษภาคม 2532- “โลกานุวัตรกับสังคมเศรษฐกิจไทย” ปาฐกถาสุภา ศิริมานนท์ ปี 2537 แสดงคณะเศรษฐศาสตร์ จุฬาลงกรณ์มหาวิทยาลัยเมื่อวันที่18 กรกฎาคม 2537- “ทุนวัฒนธรรม” ปาฐกถาไชย้ง ลิ้มทองกุล แสดงเนื่องในโอกาสงานเปิด“บ้านเจ้าพระยา” ถนนพระอาทิตย์ กรุงเทพฯเมื่อวันที่30 พฤษภาคม 2539 มูลนิธิไชย้ง ลิ้มทองกุล- “Thaksinomics ภายใต้ทักษิณาธิปไตย” ปาฐกถาในโอกาสรับตำแหน่งกีรติยาจารย์สาขาสังคมศาสตร์แห่งมหาวิทยาลัยธรรมศาสตร์ปี 2546 แสดงปาฐกถาเมื่อวันที่ 12 มกราคม 2548- “จารีตรัฐธรรมนูญไทยกับสันติประชาธรรม” ปาฐกถาป๋วย อึ้งภากรณ์ ปี 2550 แสดง ณ วันที่ 9 มีนาคม 2550

**เครื่องราชอิสริยาภรณ์**

**รางวัลที่ได้รับ**
 พ.ศ. 2520-2521 - Visiting Fellow, Princeton University- พ.ศ. 2539 - เมธีอาวุโส สำนักงานกองทุนสนับสนุนการวิจัย (สกว.)- พ.ศ. 2540 - นักวิจัยดีเด่นแห่งชาติ สาขาเศรษฐศาสตร์ สำนักงานคณะกรรมการวิจัยแห่งชาติ- พ.ศ. 2541 - TTF Award สำหรับหนังสือเรื่อง การบริหารนโยบายเสถียรภาพทางเศรษฐกิจในอนาคต มูลนิธิโตโยต้าประเทศไทย- พ.ศ. 2546 - กีรตยาจารย์ สาขาสังคมศาสตร์แห่งมหาวิทยาลัยธรรมศาสตร์- พ.ศ. 2549 - รางวัลชูเกียรติ อุทกะพันธุ์ สำหรับหนังสือเรื่อง เศรษฐศาสตร์รัฐธรรมนูญ

**อ้างอิง**
 ประวัติ ศ.รังสรรค์ ธนะพรพันธ์ จาก คณะเศรษฐศาสตร์ มหาวิทยาลัยธรรมศาสตร์- ประวัติ ศ.รังสรรค์ ธนะพรพันธ์ จาก NIDA MBE date=2009-03-16 
หมวดหมู่:นักวิชาการชาวไทย
หมวดหมู่:นักเศรษฐศาสตร์ชาวไทย
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ข้าราชการพลเรือนชาวไทย
หมวดหมู่:อาจารย์คณะเศรษฐศาสตร์
หมวดหมู่:ศาสตราจารย์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับรางวัลนักวิจัยดีเด่นแห่งประเทศไทย
หมวดหมู่:บุคคลจากโรงเรียนวัดบวรนิเวศ